เจ้าของร้านค้ารายหนึ่งในตลาดสายลมจอย กล่าวว่า ระดับน้ำในแม่น้ำสายได้เพิ่มสูงขึ้นและไหลเข้าท่วมร้านค้าในเวลาไม่ถึงหนึ่งชั่วโมง เป็นที่น่าสังเกตว่า ในช่วง 3 ปีที่ผ่านมา กระแสน้ำที่ไหลจากเขตพม่าลงสู่แม่น้ำสาย เป็นสีดินโคลนคล้ายหน้าดินถูกกัดเซาะ อาจเป็นเพราะตัดไม้ทำลายป่าบริเวณเหนือแม่น้ำสาย โดยทางการพม่าได้อพยพชาวว้าให้อาศัยอยู่ในเมืองปางซาง ซึ่งอยู่ห่างจาก จ.ท่าขี้เหล็ก ไปทางตะวันตกประมาณ 20 กิโลเมตรคนกลุ่มนี้โค่นล้มใหญ่เพื่อสร้างบ้านเรือน และแผ้วถางพื้นที่ปลูกพืชเศรษฐกิจ ทั้งส้มและลำไยกว่า 5 แสนต้น ขณะเดียวกันแม่น้ำสายทั้งสองฝั่งในเขตการค้ายังถูกรุกล้ำจากสิ่งปลูกสร้างจนตื้นเขินและขนาดแคบลง เมื่อน้ำป่าไหลหลากน้ำเอ่อล้นอย่างรวดเร็ว"น้ำท่วมครั้งนี้ ผู้ประกอบการแทบทุกร้านไม่สามารถเก็บของขึ้นที่สูงได้ทัน เพราะน้ำมาตอนดึก แต่ที่สำคัญกว่านั้นคือ ไม่มีสัญญาณเตือนภัยแจ้งเตือน มีอุปกรณ์เตือนภัยและเครื่องกระจายเสียงติดตั้งอยู่เหนือย่านการค้า ทำให้กว่าจะรู้ตัวน้ำก็ท่วมเก็บของไม่ทัน ซึ่งเหตุการณ์ที่เกิดขึ้นทำให้ผู้ประกอบการร้านค้าตั้งข้อสังเกตถึง มาตรฐานในการแจ้งเตือนภัยของทางการว่าสามารถทำงานได้จริงหรือไม่" แหล่งข่าว กล่าว
สีดินโคลนคล้ายหน้าดินถูกกัดเซาะเป็นสีอะไร 
หน้าดิน